《和兄孝绰夜不得眠诗》
南北朝·刘孝先

夜愁眠不安，起望台南端。叶惨风声异，楼空月色寒。

笙冷调簧数，弦脆上琴难。百年行讵几，万虑坐相攒。

谁家有明镜，暂借照心看。

作者简介：南朝梁彭城安上里人。刘孝绰弟。初为武陵王萧纪主簿。随纪迁转安西将军纪室。后归梁元帝，为黄门侍郎，迁侍中。兄弟并善五言诗，见重于世。